दिल्ली: स्वतंत्रता दिवस तक जनता के लिए बंद रहेगा लाल किला
स्वतंत्रता दिवस के आलोक में राष्ट्रीय राजधानी स्थित लाल किला 21 जुलाई से 15 अगस्त तक लोगों के लिये बंद कर दिया गया है।
नई दिल्ली: स्वतंत्रता दिवस के आलोक में राष्ट्रीय राजधानी स्थित लाल किला 21 जुलाई से 15 अगस्त तक लोगों के लिये बंद कर दिया गया है। भारतीय पुरातत्व सोसाइटी की ओर से जारी आदेश में इसकी जानकारी दी गयी है। अधिकारियों ने बताया कि आम तौर पर स्वतंत्रता दिवस से एक सप्ताह पहले लाल किले को बंद किया जाता है। आदेश में कहा गया है, ‘‘भारतीय पुरातत्व सर्वेक्षण के महानिदेशक ने प्राप्त शक्तियों का इस्तेमाल करते हुये 21 जुलाई की सुबह से 15 अगस्त को स्वतंत्रता दिवस समारोह संपन्न होने तक लाल किले के अंदर प्रवेश को निषेध करने का निर्देश दिया है।’’दिल्ली पुलिस ने 12 जुलाई को पत्र लिख कर कोविड महामारी और सुरक्षा करणों से लाल किला 15 जुलाई से बंद करने का सुझाव दिया था। लेकिन, तब से न बंद करके लाल किले को अब 21 जुलाई से बंद किया गया है।